
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS 2016 M. BIRŽELIO 23 D. SPRENDIMO NR. T-311 „DĖL RADVILIŠKIO RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ, FINANSUOJAMŲ SAVIVALDYBĖS BIUDŽETO LĖŠOMIS, FINANSAVIMO IR ATRANKOS TVARKOS APRAŠO PATVIRTINIMO“ PAKEITIMO

2022 m. gruodžio 22 d. Nr. T-858
Radviliškis


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Radviliškio rajono savivaldybės taryba nusprendžia:
. Pakeisti Radviliškio rajono savivaldybės neformaliojo suaugusiųjų švietimo programų finansavimo ir atrankos tvarkos aprašą, patvirtintą Radviliškio rajono savivaldybės tarybos 2016 m. birželio 23 d. sprendimu Nr. T-311 „Dėl Radviliškio rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo patvirtinimo“:
. pakeisti aprašo pavadinimą ir jį išdėstyti taip:
„Radviliškio rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašas“.
. pakeisti 11 punktą ir jį išdėstyti taip:
„. Informacija apie konkursą skelbiama Radviliškio rajono savivaldybės interneto svetainėje www.radviliskis.lt. Konkursą skelbia Savivaldybės administracijos Švietimo ir sporto skyrius. Skelbime nurodoma Aprašo paskelbimo vieta, paraiškų Programoms finansuoti priėmimo laikas ir vieta, telefonas ir kontaktinis asmuo pasiteirauti.“
. pakeisti 12 punktą ir jį išdėstyti taip:
„. Vienas pareiškėjas konkursui gali teikti dvi paraiškas.“
. pakeisti 13 punktą ir jį išdėstyti taip:
„. Pareiškėjas teikia paraiškas Savivaldybės administracijos Švietimo ir sporto skyriui adresu Aušros a. 10, 82196 Radviliškis. Ant voko nurodoma „Paraiška Neformaliojo suaugusiųjų švietimo ir tęstinio mokymosi programų finansavimo ir atrankos konkursui“. Paraiškos teikiamos naudojantis registruoto pašto, kurjerių teikiamomis paslaugomis arba asmeniškai iki termino, kuris nurodytas konkurso paskelbimo metu. Vėliau pateiktos paraiškos bus priimamos ir užregistruojamos, tačiau nevertinamos. Pavėluotai pateiktos paraiškos paliekamos neatplėštame ir užantspauduotame voke. Švietimo ir sporto skyrius per 5 darbo dienas nuo paraiškos gavimo ir užregistravimo dienos raštu informuoja Pareiškėją (jei ant voko yra nurodytas pareiškėjo pavadinimas ir adresas) apie priežastį, dėl kurios paraiška nebus vertinama, ir nurodo 10 dienų terminą, per kurį Pareiškėjas gali atsiimti paraišką. Per šį terminą Pareiškėjui neatsiėmus paraiškos, ji yra sunaikinama ir nesaugoma.“
. pakeisti 22 punktą ir jį išdėstyti taip:
„. Apie rengiamą posėdį ir numatomą posėdžio darbotvarkę visi nariai informuojami elektroniniu paštu arba telefonu ne vėliau kaip likus penkioms darbo dienoms iki jo (esant reikalui, posėdžio darbotvarkę galima patikslinti ir apie tai pranešti iki posėdžio pradžios). Su posėdyje numatomų svarstyti klausimų dokumentais nariai gali susipažinti iš anksto Savivaldybės administracijos Švietimo ir sporto skyriuje.“
. pakeisti 29 punktą ir jį išdėstyti taip:
„. Lėšos Pareiškėjams skiriamos Savivaldybės administracijos direktoriaus įsakymu, atsižvelgiant į Komisijos siūlymus. Maksimali metinė lėšų suma vienos programos įgyvendinimui yra 1 500 eurų. Informacija apie lėšų skyrimą Pareiškėjams skelbiama Savivaldybės interneto svetainėje. Lėšų skyrimas įforminamas sutartimi, kurią pasirašo Pareiškėjas (Lėšų gavėjas) ir Savivaldybės administracijos direktorius. Prie sutarties pridedama detali Programai skirtų lėšų išlaidų sąmata, kuri yra neatskiriama sutarties dalis. Sutarties formą įsakymu tvirtina Savivaldybės administracijos direktorius.“
. pakeisti 37 punktą ir jį išdėstyti taip:
„. Savivaldybės administracijos Buhalterinės apskaitos skyrius kontroliuoja, ar lėšos naudojamos pagal Programos sąmatą, o kaip įgyvendinama Programa – Savivaldybės administracijos Švietimo ir sporto skyrius.“
. Pripažinti netekusiu galios 2 priedo 1 punktą.
. Paskelbti šį sprendimą Teisės aktų registre ir Savivaldybės interneto svetainėje.
. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

